Zlatá maska

***Zlatá maska*** je česko-slovenská spevácka súťaž TV JOJ a TV Prima založená na juhokórejskom formáte *[[King of Mask Singer]]* od Munhwa Broadcasting Corporation, kde sú známe osobnosti zamaskované od hlavy po päty, pričom ich identitu pred ostatnými súťažiacimi, porotcami a divákmi v štúdiu zakrývajú rôzne kostýmy a celo-tvárové masky. Každý súťažiaci má svojho bodyguarda. Identita jednotlivých súťažiacich bude odhalená až po ich vyradení. Premiéru mala 6. septembra 2020. Finále bolo odvysielané 7. novembra na JOJke a 8. novembra 2020 na Prime. Víťazkou súťaže sa stala herečka Lucia Siposová, ktorá sa skrývala pod maskou Bubáka.

## Formát

Súťaže sa zúčastnilo 12 osobností: hercov, športovcov či spevákov – 6 z Česka a 6 zo Slovenska. Keďže sú ale dôkladne zamaskovaní, ich totožnosť zostala neznáma, z dôvodu dokonalého utajenia bola show navyše nakrúcaná v Budapešti v Maďarsku a celé zloženie účinkujúcich poznali iba dvaja ľudia. O koho sa jedná zisťovala štvorčlenná porota takzvaných detektívov, ktorí tak mohli spoznať podľa spevu či pohybov maskovaných. V každej časti vypadla jedna osobnosť, až potom bola odmaskovaná a odhalená. Úlohou divákov v hľadisku bolo ohodnotiť spevácky výkon a celkovú šou na pódiu.

## Obsadenie

### Moderátor

Moderátorom relácie sa stal Martin „Pyco“ Rausch

### Porota

Porota je vždy štvorčlenná. V každej časti sa objavili Michal Hudák a Jakub Prachař. Doplnili ich Jiřina Bohdalová, Libor Bouček, Marta Verner, Celeste Buckinghamová a Andrea Verešová.

## Súťažiaci

## Časti

### Prvý týždeň (6. september 2020)

* *Detektívi*: Libor Bouček, Jiřina Bohdalová, Jakub Prachař a Michal Hudák

### Druhý týždeň (13. september 2020)

* *Detektívi*: Libor Bouček, Celeste Buckinghamová, Jakub Prachař a Michal Hudák

### Tretí týždeň (20. september 2020)

* *Detektívi*: Jakub Prachař, Jiřina Bohdalová, Marta Verner a Michal Hudák

### Štvrtý týždeň (27. september 2020)

* *Detektívi*: Jakub Prachař, Jiřina Bohdalová, Andrea Verešová a Michal Hudák

### Piaty týždeň (3. október 2020)

* *Detektívi*: Libor Bouček, Jiřina Bohdalová, Jakub Prachař a Michal Hudák
* Súťažiaci spoločne zaspevali pieseň  „The Greatest Show“ z filmu Najväčší showman (Hugh Jackman, Keala Settle, Zac Efron & Zendaya).

### Šiesty týždeň (10. október 2020)

* *Detektívi*: Libor Bouček, Jiřina Bohdalová, Jakub Prachař a Michal Hudák
* Súťažiaci spoločne zaspevali pieseň „Sladké mámení“ z filmu S tebou mě baví svět (Zdena Studenková feat. Helena Vondráčková).

### Siedmy týždeň (17. október 2020)

* *Detektívi*: Libor Bouček, Jiřina Bohdalová, Jakub Prachař a Michal Hudák

### Ôsmy týždeň (24. október 2020)

* *Detektívi*: Libor Bouček, Jiřina Bohdalová, Jakub Prachař a Michal Hudák

### Deviaty týždeň – Semifinále (31. október 2020)

* *Detektívi*: Libor Bouček, Celeste Buckinghamová, Jakub Prachař a Michal Hudák
* Detektívi Libor Bouček, Michal Hudák a Jakub Prachař v maske Jiřiny Bohdalovej zaspievali pieseň Richarda Müllera „Štěstí je krásná věc“.
* Súťažiaci spoločne zaspevali pieseň „I Gotta Feeling“ od The Black Eyed Peas.

### Desiaty týždeň – Finále (7. november 2020)

* *Detektívi*: Libor Bouček, Celeste Buckinghamová, Jakub Prachař a Michal Hudák
* *Špeciálny hosť*: Arnaldo Mangini alias Mr. Bean
* Všetky masky spoločne zaspevali pieseň orchestra České televize „Jdeme do finále“.

## Produkcia

### Výroba a vysielanie

29. októbra 2019 televízia JOJ oznámila, že pripravuje novú talentovú show *The Masked Singer*, v ktorej celebrity vystupujú v rôznych kostýmoch a maskách, pričom ich identita bude odhalená až po ich samotnom vyradení. 20. februára 2020 bolo oznámené, že moderátorom sa stal Martin "Pyco" Rausch, ktorý sa po dlhšom čase vrátil do televízie JOJ. TV JOJ oznámila, že show, ktorú pripravuje spoločne s českou Primou, mala mať premiéru 20. marca 2020 a nesie názov ***Zlatá maska***. Pre hrozbu koronavírusu ale televízie boli nútené show odložiť na neurčito. V marci totiž mala prebiehať intenzívna postprodukcia, na ktorej spolupracovalo množstvo ľudí a televízie ich nechceli ohroziť. 15. júla 2020 bolo oznámené, že televízie dokončujú postprodukčné práce a šou by sa mala začať vysielať na jeseň. 23. júla 2020 bolo potvrdené nasadenie relácie na jeseň 2020 a to konkrétne začiatkom septembra. V ten istý deň Prima predstavila svoj jesenný program a oznámila dátum štartu show: 5. september 2020. Vtedy bol ale vysielaný galavečer OTO, ktorý pre koronavírus nestihol jarné vysielanie. Obe televízie sa preto rozhodli posunúť šou o týždeň neskôr, teda 12. septembra 2020. Prima sa nakoniec rozhodla zmeniť vysielací deň na nedeľu, nakolko v sobotu by jej konkurovala siedma séria relácie *[[Tvoje tvář má známý hlas]]*, a spoločne s JOJkou tak *Zlatú masku* uviedli od 6. septembra. Pre nízku sledovanosť, keď z pôvodných 780 000 divákov v Česku po dvoch týždňoch klesla o takmer 39 %, sa Prima rozhodla od 4. októbra 2020 show presunúť z 20:15 na neskorší menej atraktívny čas a to 21:25. 29. septembra 2020 bolo oznámené, že pre nízku sledovanosť Zlatej masky zmenila plány aj televízia JOJ a šou tak presunula z nedele o 20:35 na sobotu o 21:30; prvýkrát sa tak stane 3. októbra 2020.

### Natáčanie

Show sa natáčala od februára do marca 2020 spoločne s maďarskou verziou v Budapešti.

## Sledovanosť

## Referencie

## Externé odkazy
*  na TV JOJ
*  na Prime
* 
* 

Kategória:Televízne relácie na Slovensku
Kategória:Televízne relácie v Česku
Kategória:Hudobné televízne programy
Kategória:Zábavné televízne programy
Kategória:Hudobné súťaže
Kategória:Televízne súťaže
Kategória:Reality show TV JOJ
Kategória:Televízne relácie TV JOJ
Kategória:Televízne relácie z roku 2020